stanford-oval/wikipedia huggingface dataset:
סרגל חישוב
הפעלה > ביצוע כפל

התרשים להלן מדגים סרגל חישוב פשוט. הוא מורכב משתי סקאלות אשר מסוגלות לנוע באופן יחסי האחת לשנייה. סימן  x נומרי מוטבע על גבי כל סקאלה במרחק מה מהאינדקס (ה-1 הנמצא בצד שמאל) השווה ללוגריתם לפי בסיס 10 כפול אורך הסקאלה. שנתות בין כל ערך נומרי ממוקמות על פי מרחק לוגריתמי.
לוגריתם ממיר את הפעולות של כפל וחילוק לחיבור וחיסור בהתאם לחוקים
 \log(xy)=\log(x)+\log(y) וכן  \log(x/y)=\log(x)-\log(y).
הזזת הסקאלה העליונה ימינה במרחק של  \log(x) מיישרת כל מספר  y, במיקום
 \log(y) בסקאלה העליונה, עם המספר  \log(x)+\log(y) בסקאלה התחתונה. מאחר ש  \log(x)+\log(y)=\log(xy), הרי שקריאת המיקום בסאלה התחתונה מפיקה את המכפלה  xy, של  x ושל  y.
התרשים להלן מדגים סרגל המסודר עבור כפל של 2 עם כל מספר אחר. האינדקס בסקאלה העליונה מיושר עם ה-2 בסקאלה התחתונה. הדבר האפשר הסטה ימינה, של הסקאלה העליונה כולה, בפקטור של  \log(2). המספרים על גבי הסקלה העליונה מיושרים עם התוצאה של הכפלה ב-2 על גבי הסקאלה התחתונה. למשל, ה-3.5 על הסקאלה העליונה מיושר עם המכפלה ב-7 על הסקאלה התחתונה. באופן דומה גם ה-4 עם ה-8 וכך הלאה.
תוצאות עשויות "לגלוש" מחוץ לסקאלה. למשל האיור לעיל מראה שסרגל החישוב לא מיקם את ה-7 הנמצא בסקאלה העליונה מעל מספר הנמצא בסקאלה התחתונה. לכן, הוא אינו מספק תשובה עבור  2\times 7.
במקרים שכאלה, המשתמש עשוי להזיז את הסקאלה העליונה לצד שמאל, ובכך להכפיל ב-0.2 במקום ב-2, כפי שממחיש האיור שלהלן:
כאן המשתמש של הסרגל חייב לזכור להתאים את הנקודה העשרונית כדי למצוא את התשובה הסופית הנכונה. בדוגמה כאן המטרה הייתה למצוא  2\times 7, אבל במקום זאת בוצע חישוב של  0.2\times 7=1.4. לכן התשובה האמיתית היא לא 1.4 אלא 14.
הפעלה > חילוק

האיור שלהלן מדגים חישוב של 5.5/2. ה-2 בסקאלה העליונה מונח על גבי ה 5.5 שנמצא בסקאלה התחתונה. ה-1 בסקאלה העליונה מונח מעל המנה, 2.75.
הפעלה > פעולות נוספות

בנוסף לסקאלות לוגריתמיות, קיימים סרגלים בעלי פונקציות נוספות המקודדות בסקאלות חיצוניות. פונקציות פופולריות הן הלוגריתם והפונקציות הטריגונומטריות סינוס, טנגנס. ישנם סרגלים הכוללים סקאלה פיתגורית. סקאלות נוספות יכולות לשמש לחישוב פונקציות היפרבוליות. בסרגלים ישרים, הסקאלות והסימון שלהן הם בגדר מוסכמה. השינויים הם רק במונחים של איזה סקאלה קיימת בסרגל ובאיזה סדר:
| --- | --- |
A, B: סקאלות לוגריתמיות של שתי דקאדות
C, D: סקאלות לוגריתמיות של דקאדה יחידה
K: סקאלה לוגריתמית של שלוש דקאדות
CF, DF: גרסאות "מקופלות" של סקאלות C ו-D אשר מתחילות מ-π. סקאלות שכאלה נוחות בשני מקרים. ראשית כאשר המשתמש מנחש שמכפלה תהיה קרובה ל-10 אבל אינו בטוח אם היא תהיה יותר או פחות מ-10. הסקאלות ה"מקופלות" מונעות גלישה החוצה. בנוסף, על ידי בחירה ב-π כנקודת התחלה במקום בשורש של 10, הרי שכפל וחלוקה ב-π אשר נפוצים מאוד בשימושים מדעיים והנדסיים הופכים פשוטים יותר.
CI, DI, DIF: 1/x סקאלות הפוכות, הנעות מימין לשמאל, ומשמשות לפישוט
S: משמש למציאת סינוס וקוסינוס בסקאלה D
T: מציאת טנגנס בסקאלות D ו-DI
ST, SRT: משמש לסינוס וטנגנס של זוויות קטנות ולהמרה בין מעלות לרדיאנים
L: סקאלה ליניארית, המשמשת יחד עם C ועם D למציאת לוגריתמים בבסיס 10 וכן חזקות של 10
LLn: אוסף של סקאלות לוג-לוג, המשמשות למציאת לוגריתמים ואקספוננטים של מספרים
Ln: סקאלה ליניארית, המשמשת יחד עם סקאלות C ו D למציאת לוגריתמים טבעיים (בבסיס e) וכן  e^{x}
הפעלה > פעולות נוספות > שורש וחזקה

ישנן סקאלות בעלות דקאדה יחידה (C וכן D), בעלות דקאדה כפולה (A וכן B), ובעלות שלוש דקאדות (סקאלה K). על מנת לחשב את  x^{2}, למשל, ניתן למקם את x על גבי סקאלה D, ואז לקבל את הריבוע של x על גבי סקאלה A. היפוך התהליך מאפשר למצוא שורשים. באותו אופן ניתן למצוא חזקות של 3, 1/3, 2/3. יש להזהר כאשר הבסיס, x, ממוקם במספר מקומות על גבי הסקאלה. לדוגמה, קיימות שתי תשיעיות על גבי סקאלה A. כדי למצוא את השורש של 9 יש להשתמש ב-9 הראשון. אילו יעשה שימוש ב-9 השני יתקבל השורש של 90. עבור חישוב כדוגמת  x^{y} ניתן להשתמש בסדרת הסקאלות LL. לרוב יש כמה סקאלות, אך עלינו למצוא את זו עם x עליה. ראשית, יש ליישר את ה-1 השמאלי ביותר על גבי סקאלה C עם ה-x אשר מצוי על גבי סקאלה LL. אז, יש למצוא את y על גבי סקאלה C ולרדת לסקאלה LL שם מצוי x. סקאלה LL תכיל את התשובה. אם y מצוי מחוץ לסקאלה, ניתן למצוא את  x^{y/2} ואז להוציא ריבוע באמצעות סקאלות A ו-B כפי שמתואר לעיל.
הפעלה > פעולות נוספות > טריגונומטריה

סקאלות S, T ו-ST משמשות לחישוב פונקציות טריגונומטריות וכפולות שלהן, עבור זוויות הנמדדות במעלות.
עבור זוויות אשר גדולות מ-5.7 מעלות אך קטנות מ-90 מעלות, ניתן למצוא סינוסים על ידי השוואת סקאלה S עם סקאלה C. סקאלה S מכילה אוסף נוסף של זוויות (לעיתים בצבעים שונים), אשר נעות בכיוון הנגדי ומשמשות לחישוב קוסינוסים. ניתן לחשב טנגנסים על ידי השוואת סקאלה T עם C עבור זוויות קטנות מ-45 מעלות. עבור זוויות גדולות מ-45 מעלות יש להשוות את סקאלה T עם סקאלה CI. צורות נפוצות כגון k*sin(x) ניתן להפיק ישירות מהסתכלות על המיקום של x על סקאלה S והתוצאה בסקאלה D, כאשר האינדקס של סקאלה C מצוי בערך k. עבור זוויות הקטנות מ-5.7 מעלות, טנגנס סינוס ורדיאנים שווים בקירוב וניתן למצוא אותם על גבי סקאלה ST או SRT. ניתן למצוא פונקציות טריגונומטריות הפוכות על ידי היפוך התהליך שתואר.
סרגלי חישוב רבים הכילו סקאלות S, T וכן ST המסומנות במעלות ובדקות.
הפעלה > פעולות נוספות > לוגריתמים ואקספוננטים

לוגריתמים ואקספוננטים בבסיס 10 הנמצאים על ידי שימוש בסקאלה L, שהיא ליניארית. ישנם סרגלי חישוב בעלי סקאלה Ln, שהיא עבור בסיס e.
הפעלה > דוגמה להמחשה

להלן טבלה המתארת פעולת סרגל חישוב :
| האות של הסקאלה | סקאלה | תחום | פונקציות | תיאור |
| --- | --- | --- | --- | --- |
| a | ליניארית | [0].0 עד [1].0 |  \log _{10}{b} | לוג 10 של הערך המבוקש |
| b | לוגריתמית | 1..10 | b, 10^{a},  {\sqrt {f}}, {\sqrt[{3}]{g}} |  |
| c | לוגריתמית | 1..10 |  |  |
| d | לוגריתמית | 10..1 | 1/b |  |
| e | לוגריתמית | 1..100 |  |  |
| f | לוגריתמית | 1..100 |  b^{2} | העלאה בריבוע |
| g | לוגריתמית | 1..1000 |  b^{3} | העלאה בשלישית |
להלן סרגל החישוב :
הפעלה > דוגמה להמחשה > ביצוע כפל

המטלה היא לבצע את הכפל הבא  1.2*\pi  באמצעות סרגל החישוב
כפי שניתן לראות בתרשים סקאלה b מכילה 1.2 וסקאלה c מכילה  \pi . כעת ניתן למצוא בקלות יחסית את הערכים הבאים :
סקאלה a -
\log 10(1.2*\pi ) נותן 0.577 (במדויק 0.57633112...)
סקאלה f -
(1.2*\pi )^{2} נותן 14.2 (במדויק 14.212230...)
סקאלה g -
(1.2*\pi )^{3} נותן 53.5 (במדויק 53.578846...)
הפעלה > דוגמה להמחשה > ביצוע חילוק

המטרה היא לבצע חילוק של 8.5/4.5 באמצעות סרגל החישוב.
נמקם את ה-1 של סקאלה d מעל ה 8.5 של סקאלה b. בסקאלה d ניתן להתבונן בערך 4.5. כעת ניתן למצוא את תוצאות החישוב הבאות :
סקאלה a -
\log 10(8.5/4.5) נותן 0.276 (במדויק 0.27620641...)
סקאלה f -
(8.5/4.5)^{2} נותן 3.56 (במדויק 3.5679012...)
סקאלה g -
(8.5/4.5)^{3} נותן 6.75 (במדויק 6.739369...)
אספנות של סרגלי חישוב

יש הממשיכים להחזיק בסרגל חישוב מתוך נוסטלגיה או אספנות.
מודל נפוץ הוא של חברת קופל אנד אסר בשם "דצי-לון", סרגל חישוב איכותי לצורכי מדע והנדסה הזמין גם בגרסה הרגילה של 10 אינץ' וגם בגרסת 5 אינץ'. המודלים היוקרתיים של פייבר קסטל נחשבים פופולריים בקרב אספנים.
אף על פי שבשוק קיימים סרגלים רבים, דגמים המצויים במצב טוב נחשבים יקרים ביותר. סרגלים רבים אשר זמינים למכירה באתרי אינטרנט ניזוקו או שחלקיהם חסרים. קשה למצוא חלקי חילוף והם זמינים בדרך כלל רק באתרים של אספנים פרטיים. הסרגלים של "קופל אנד אסר" עד שנת 1950 בעייתיים במיוחד משום שהסמנים נוטים להשחק כימית בחלוף הזמן. במקרים רבים, השיטה החסכונית ביותר להשגת סרגל עובד היא קנייה של מספר סרגלים ושילוב רכיביהם.
ראו גם

חשבונייה
לוגריתם בבסיס 10
לוגריתם
לוח לוגריתמים
מוטות מנייה
טבלה חשבונית
עצמות נפייר
נומוגרמה
E6B
דיאגרמת סמית
קורטה
הערות שוליים

↑  The Log-Log Duplex Decitrig Slide Rule No. 4081: A Manual, Keuffel & Esser, Kells, Kern, and Bland, 1943, p. 92.
↑  The Polyphase Duplex Slide Rule, A Self-Teaching Manual, Breckenridge, 1922, p.20.
↑ אתחול של הסרגל אינו הדרך הבלעדית לטפל בפעולות כפל שתוצאותיהן מחוץ לסקאלה, כגון 2\times 7 . שיטות נוספות הן:
שימוש בסקאלות בעלות דקאדות כפולות.
שימוש בסקאלות מקופלות
במקרה זה יש למקם את ה-1 שעל C מול ה-2 שעל D.  יש להזיז את הסמן ל-7 שעל CF ואז לקרוא את התוצאה מ-DF.
שימוש בסקאלה CI. מיקום ה-7 שעל CI מעל 2 שעל D וקריאת התוצאה מסקאלה D, מתחת ל-1 שממוקם על גבי CI. מאחר ש-1 מצוי בשני מקומות על סקאלה CI ואחד מהם תמיד יהיה על הסקאלה. שיטה (1) היא קלה להבנה אך לא מספקת דיוק רב. היתרון שבשיטה (3) הוא שהיא רק מערבת שתי סקאלות.
↑  יש יותר משיטה אחת לביצוע החילוק. השיטה המוצגת טובה יותר משום שהתוצאה הסופית לא יכולה להיות מחוץ לסקאלה שכן קיימת אפשרות להשתמש ב-1 הממוקם באחד מהקצוות.
| --- | --- |
בקרת זהויות :  NLI: 987007548624705171  GND: 4177168-0  NDL: 00565380  NKC: ph136560 
סמן על גבי סרגל חישוב
סרגל חישוב עגול בעל שני סמנים. גב הסרגל מכיל סקאלה נוספת וכן סמן יחיד.
סרגל עגול פשוט, המכיל רק סקאלות היפוך, העלאה בריבוע, והעלאה בשלישית. בצד האחורי קיימת רשימה שימושית של 38 יחידות המרה מטריות.
שעון יד מדגם "ברייטלינג נאוויטיימר" המכיל סרגל חישוב עגול
"אוטיס קינג"
ויליאם אוטרד, ממציא סרגל החישוב
מהנדס עושה שימוש בסרגל חישוב. ברקע מונח מחשבון מכני.
סרגל חישוב לפעולות רגילות
כפל באמצעות סרגל החישוב (רצוי להגדיל על מנת להבין היכן מסומנות התוצאות)
ביצוע חילוק באמצעות סרגל החישוב (רצוי להגדיל את התמונה על מנת להבחין בסימונים)
פלודריאדיים

| פלודריאדיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: דו-חיים
סדרה:: חסרי זנב
משפחה:: אילניתיים
תת־משפחה:: פלודריאדיים
שם מדעי
 Pelodryadinae ‏גינטר, 1858

פלודריאדיים (שם מדעי: Pelodryadinae) היא תת-משפחה של דו-חיים ממשפחת האילניתיים, צפרדעי העצים. צפרדעים אלה חיות על עצים ביערות הגשם, וחלקם גם שוכני נחלים, באיים באינדונזיה, גינאה החדשה, איי שלמה ואוסטרליה. יש גם המסווגים אותם למשפחה משלהם (Pelodryadidae).
בקבוצה ארבעה סוגים, כשהסוגים Cyclorana וNyctimystes משויכים לפעמים לחלק מהסוג ליטוריה (Litoria).
אלו צפרדעים בינוניות, שוכנות עצים ורובם בעלי עור ירוק בהיר או צהוב, עיניהם חומות או לבנות עם אישונים קנים והם בעלי לסתות גדולות.
מיון

תת-משפחה פלודריאדיים (Pelodryadinae)
סוג Cyclorana - בו סיקלורנה פלטיצפלה
סוג ליטוריה (Litoria)
סוג Nyctimystes
סוג Pelodryas
סוג Ranoidea - בה רנואידה ספלנדידה
אילנית אוסטרלית לבנה.
עירד מלכין

| --- | --- |
אין תמונה חופשית
 לידה:  6 בספטמבר 1951 (בן 73) פנסילבניה, ארצות הברית 
 ענף מדעי:  היסטוריה
 מקום מגורים:  ישראל
 מקום לימודים:  אוניברסיטת תל אביב  אוניברסיטת פנסילבניה 
 מוסדות:  אוניברסיטת תל אביב (1996) 
 אתר רשמי
 תרומות עיקריות
 חקר יוון העתיקה
 
עירד מלכין (נולד ב-1951) הוא היסטוריון ומומחה ליוון העתיקה. פרופסור אמריטוס באוניברסיטת תל אביב משנת 1996. חתן פרס ישראל להיסטוריה בשנת 2014.
חייו ופועלו

נולד בשנת 1951 לפרופסור יעקב מלכין ולציירת פליס פזנר מלכין, והוא נכדו של העיתונאי המבקר ואיש התרבות דב בר מלכין. עירד שירת בצה"ל בשנים 1972–1976 והשתחרר בדרגת סגן. במלחמת יום הכיפורים שירת כקצין במטה אוגדה 440 בחזית המצרית. לאחר המלחמה שימש מזכיר הוועדה בראשות האלוף מנחם מרון לבחינת מוכנות הצבא וימי הלחימה הראשונים בחזית הסורית והמצרית. למד לתואר ראשון בחוג להיסטוריה באוניברסיטת תל אביב משנת 1969 עד 1972. למד לדוקטורט באוניברסיטת פנסילבניה בשנים 1976–1981. עבודת הדוקטורט שלו הייתה בנושא "דת ומייסדי הקולוניות היווניות", ואת הדוקטורט  קיבל בשנת 1982. היה נשוי לז'נט מלכין, ראש החוג לתיאטרון באוניברסיטה העברית.
מלכין מייסד ועורך שותף של כתב העת Mediterranean Historical Review.
חייו ופועלו > הספר "שיבותיו של אודיסיאוס"

הספר עוסק בתקופה שבין המאה התשיעית לפני הספירה למאה הרביעית לפני הספירה, ודן בתפקידו של מיתוס מלחמת טרויה ושיבתו של אודיסאוס במסעותיו הרבים לביתו בגיבוש זהות העמים היוונים. הוא בוחן את מפגשיו של אודיסאוס עם העמים השונים כדרך שבה ראו היוונים את העמים שחיו מסביבם ושבאו במגע עימם. הספר מראה את השפעת המיתוס על ההיסטוריה. הוא יצא לאור באנגלית, בעברית ובאיטלקית.
חייו ופועלו > הספר "מיהו יווני"

הספר בוחן את השאלה כיצד נתפסת זהות קיבוצית כזהות אתנית. הוא מראה כי היוונים הקדמונים מעולם לא חיו במדינה ששמה "יוון", כי אם היו מפוזרים במאות קהילות פוליטיות מגאורגיה בים השחור ועד ספרד. מלכין סובר כי לאמות מידה של דם, שפה, דת ומנהגים משותפים (אך לא טריטוריה), בצד אירועים היסטוריים מכוננים, היו תפקידים משתנים בהגדרתם הקיבוצית של יוונים.
ספרים שכתב

מיהו יווני. תל אביב, משרד הביטחון, האוניברסיטה המשודרת, 2003.
שיבותיו של אודיסיאוס: מיתוס זהות ויישוב מושבות ביוון הקדומה. הסדרה הים תיכונית, הוצאת ידיעות אחרונות ואוניברסיטת תל אביב, 2004.
Irad Malkin, Religion and Colonization in Ancient Greece, Brill: Leiden, 1987.
Irad Malkin, Myth and Territory in the Spartan Mediterranean, Cambridge UP: Cambridge, 1994. Re-issued in Electronic Version, Cambridge UP, 2002. Paperback edition, Cambridge UP, 2003
Irad Malkin, La Méditerranée spartiate: mythe et territoire, (translation of Myth and Territory in the Spartan Mediterranean) Belles Lettres: Paris, 1999.
Irad Malkin, The Returns of Odysseus: Colonization and Ethnicity, University of California Press, 1998.
I ritorni di odisseo (Italian translation of The Returns of Odysseus, by Liana Lomiento). Carocci Publishing House, 2004.
ספרים שערך

מנהיג והנהגה: קובץ מאמרים. עורכים עירד מלכין וזאב צחור. ירושלים: מרכז זלמן שזר לתולדות ישראל, החברה ההיסטורית הישראלית, תשנ"ב 1992.
Mediterranean Paradigms and Classical Antiquity. edited by Irad Malkin. London: Routledge, 2005.
Ancient Perceptions of Greek Ethnicity. edited by Irad Malkin. Washington D.C.: Center for Hellenistic Studies. Trustees for Harvard University, distributed by Harvard University Press, Cambridge Mass, 2001.
Leaders and Masses in the Roman World: Studies in Honor of Zvi Yavetz. edited by Irad Malkin and Z. W. Rubinsohn. Leiden: E. J. Brill, 1995.
La France et la Mediterranee: vingt-sept siecles d'interdependance. dirige par Irad Malkin. Leiden, E. J. Brill, 1990.
Mediterranean Cities: Historical Perspectives. edited by Irad Malkin and Robert L. Hohlfelder. London: F. Cass, 1988.
Irad Malkin, A Small Greek World: Networks in the Ancient Mediterranean, Oxford University Press, USA, 2012.
הערות שוליים

↑  רן פוני, בלי בגדים, משוחים בשמן: איך נראו ספורטאים ביוון העתיקה?, באתר ישראל היום, 11 ביולי 2024
↑  עופר אדרת, חתן פרס ישראל להיסטוריה: הדמוקרטיה המודרנית חוטאת לרעיון של אתונה, באתר הארץ, 11 בפברואר 2014
| --- | --- |
בקרת זהויות :  NLI: 987007264932905171  PLWABN: 9810683801005606  BIBSYS: 90603732  BNE: XX1065064  BnF: cb12118125c (data)  CANTIC: a1155339x  CiNii: DA02102759  GND: 139579435  ISNI: 0000 0001 1686 192X  LCCN: n86116087  NKC: jn19990005341  NLA: 35402139  NLG: 96080  NLK: KAC202320436  NTA: 073231541  RERO: 02-A003554415  SUDOC: 029586860  VcBA: 495/217262  VIAF: 92325122   WorldCat (עם VIAF): 92325122
פטרי לינדרוס

| --- | --- |

 לידה:  10 בינואר 1980 (בן 44) אספו, פינלנד 
 שם במה:  Pete 
 מוקד פעילות:  פינלנד 
 תקופת הפעילות:  מ-1996 
 סוגה:  דת' מטאל מלודי, פולק מטאל 
 כלי נגינה:  גיטרה 
 חברת תקליטים:  ספיינפארם רקורדס 
 פרופיל ב-IMDb
 
פטרי "פיט" לינדרוס (בפינית: Petri Lindroos; נולד ב-10 בינואר 1980 אספו שבפינלנד) הוא סולן וגיטריסט לשעבר להקת המלודיק דת' מטאל נורת'ר ולהקת הפולק/ויקינג מטאל אנספיריום. לינדרוס שר בסגנון הגראולינג.
לינרדוס החל לנגן כבר בגיל 12, והושפע מהלהקות צ'ילדרן אוף בודום, לוסט הוריזון, סלייר וסקיד רואו.
ב-2009 סולק לינדרוס מהלהקה עקב הקדשת זמן רב מדי ללהקה השנייה שלו - אנספיריום.
דיסקוגרפיה > עם נורת'ר

אלבומים :
2002 - Dreams of Endless War
2003 - Mirror of Madness
2004 - Death Unlimited
2006 - Till Death Unites Us
2008 - N
מיני אלבומים :
2005 - Solution 7
2007 - No Way Back
דיסקוגרפיה > עם אנסיפרום

2006 - Dragonheads - מיני אלבום
2007 - One More Magic Potion - סינגל לאלבום Victory Songs
2007 - Victory Songs - אלבום
פוצ'פ

| --- | --- |
סמל פוצ'פסמל פוצ'פ

 מדינה:  רוסיה רוסיה
 אובלסטי:  מחוז בריאנסק מחוז בריאנסק
 שטח:  20 קמ"ר
 גובה:  150 מטרים
 אוכלוסייה:  ‏
  ‑ בעיירה:  14,991 (2021)
 קואורדינטות:  52°56′00″N 33°27′00″E﻿ / ﻿52.933333333333°N 33.45°E﻿ / 52.933333333333; 33.45 
 אזור זמן:  UTC+3
  מפת מיקום  מפה מפורטת   (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניפוצ'פ(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניפוצ'פ(למפת מחוז בריאנסק רגילה) בריאנסק קלינצי נובוזיבקוב דיאטקובו אונייצ'ה קאראצ'ב סטארודוב ז'וקובקה בלארוס אוקראינה קורסק אוריול קלוגה סמולנסקפוצ'פ(למפת מחוז בריאנסק מוגדלת) בריאנסק קלינצי נובוזיבקוב דיאטקובו אונייצ'ה קאראצ'ב סטארודוב ז'וקובקה בלארוס אוקראינה קורסק אוריול קלוגה סמולנסקפוצ'פ  he tabBackground:;tabBorder:#aaa;defaultTab:0;
 
פוצ'פ (ברוסית: Почеп) היא עיירה במחוז בריאנסק שברוסיה. היא נמצאת במרחק של כ-85 קילומטרים דרום-מערבית לעיר בריאנסק, בירת המחוז. בעיירה מתגוררים 16,687 תושבים (נכון ל-2018).
היסטוריה

המקור של פוצ'פ אינו ידוע, אך העיירה הוזכרה כבר במאה ה-15 כעיירה חשובה של הדוכסות הגדולה של ליטא.
העיר נפלה לידי נסיכות מוסקבה בשנת 1503. פוצ'פ הוחזרה ב-1619 לאיחוד הפולני-ליטאי לאחר מלחמת רוסיה-פולין. פוצ'פ נותרה בעלת חשיבות מועטה עד שנת 1709, כשההטמאן איוואן סקורופדסקי (אנ'), קוזאק ששלט באדמות האזור, העניק אותה לאציל אלכסנדר מנשיקוב. זה האחרון ייסד את המצודה של אלכסנדרופוליס באזור והקים בעיירה בית חרושת לייצור של מפרשים עבור ספינות רוסיות.
התעשייה ירדה בעקבות נפילתו של מנשיקוב והעיירה קפאה על עומדה עד שנת 1750. באותה שנה היא עברה לידי הטמן אחר, קיריל רזומובסקי (אנ'), שתכנן להקים בה את בית הקיץ שלו. השריד היחיד לתוכניות אלה הוא "כנסיית תחיית המתים" שנבנתה בשנות באותה תקופה בסגנון בארוק ולעיתים קרובות מיוחסת לאדריכל אנטוניו רינלדי (אנ'). הכנסייה היא המבנה העתיק ביותר בעיירה.
ב-21 באוגוסט 1941, במהלך מלחמת העולם השנייה, נכבשה פוצ'פ על ידי קורפוס הפאנצר ה-47 של הוורמאכט. הגרמנים החזיקו בעיירה עד 21 בספטמבר 1943.
יהדות פוצ'פ

היישוב היהודי בעיירה התחיל במאה ה-17, אך הוא נפגע במהלך פרעות ת"ח-ת"ט שהחלו ב-1648. בהמשך היא נכללה בתחום המושב.
בשנת 1882 נשלח על ידי חב"ד הרב יהושע נתן גנסין לפוצ'פ על מנת להקים את ישיבת פוצ'פ, יחד עם הרבנים חיים לויטין (1823-1894) ודוד רבינוביץ (1814-1902) ועם שליחי חב"ד נוספים והם ניהלו את הישיבה בפתיחות רבה והיא צברה חשיבות. בניו של הרב היו אורי ניסן גנסין ואחד ממייסדי הבימה מנחם גנסין.
במפקד אוכלוסין ב-1897 נמנו בעיירה 3,172 יהודים, שהיוו כשליש מכלל תושביה. בין השנים 1903–1907 התבצעו בעיירה פוגרומים כנגד היהודים, בין היתר של המאות השחורות ב-1905.
מלבד ישיבת חב"ד פעלו בעיירה גם חמישה בתי כנסת, בית דין רבני ובית קברות. בשנות ה-20 של המאה ה-20 גדלה האוכלוסייה היהודית ל-3,616 נפשות, כשמרביתם היו סוחרים ובעלי מלאכה.. בשנים 1917 - 1921 התגורר בפוצ'פ הסופר והעיתונאי נתן גורן, אשר עבד כמורה באחד מבתי הספר בעיר. בשנים 1918 - 1921 פעל בעיר סניף של מפלגת פועלי ציון. מאמצע שנות ה-20 החל השלטון הקומוניסטי לפעול כנגד מוסדות הדת היהודים בעיר. עד לשנת 1934 נסגרו כל בתי הכנסת בעיר.
יהדות פוצ'פ > תקופת השואה

ערב מלחמת העולם השנייה האוכלוסייה היהודית הצטמצמה ל-2,314 נפשות, כ-15% מהאוכלוסייה הכללית, ועליהם נוספו כ-270 יהודים בכפרים הסמוכים. מתחילת הלחימה ועד הכיבוש הגרמני באוגוסט 1941 נמלטו כמה יהודים וכמה גויסו לצבא האדום, אך רוב היהודים נותרו בעיירה. זמן קצר לאחר הכיבוש הגרמני בוצע רישום וסימון של היהודים בעיירה, ועל חלקם הוטלו עבודות כפייה. בסוף 1941 או בתחילת 1942 הוכנסו היהודים לגטו שנשמר על ידי כוחות משטרת עזר מקומית.
במרץ 1942 חוסל הגטו על ידי יחידת אס אס שהגיעה מבסיס בקלינצי. היהודים הובלו בעזרת משתפי פעולה מקומיים לשוחה מחוץ לעיר, וכעבור כמה שעות חוסלו למעלה מ-1,800 יושבי הגטו.. במקום, בו נרצחו יהודי פוצ'פ הוצבה אנדרטת זיכרון בשנות ה-60. האנדרטה שופצה בשנת 2007 על ידי הרשות המקומית. בשנת 2018 נחנך במקום אתר זיכרון, אשר הוקם מכספי ועד הקהילות היהודיות ברוסיה, קרן "אבן עזר" וארגון "חסד תקווה" מהעיר בריאנסק
לקריאה נוספת

אסי ניסלסון לוריא, לא עלה נידף ברוח, עמ' 16–20, 36–38
הערות שוליים

1 2 3 4 5  אלכסנדר קרוגלוב (רו'), פוצ'פ, אנציקלופדיה של המחנות והגטאות (כרך II, חלק B, עמ' 1813), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
1 2 3 4 5 6  פוצ'פ במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית)
↑  פוצ'פ ביברייסקיה אנציקלופדיה (ברוסית)
↑  "פוצ'פ", באתר JewishGen (באנגלית)
↑  כתבה באתר "וסטי" (ברוסית)
| --- | --- |
בקרת זהויות :  NLI: 987007494255005171  LCCN: n2001040495  MusicBrainz: 297d1529-56f1-46d8-b9c9-77fc03a538df  VIAF: 154959970   WorldCat (עם VIAF): 154959970
פלוטה

| --- | --- |

 נתונים גאוגרפיים
 מיקום:  האוקיינוס האטלנטי, סקפה פלו 
 קואורדינטות:  58°50′00″N 3°07′00″W﻿ / ﻿58.833333333333°N 3.1166666666667°W﻿ / 58.833333333333; -3.1166666666667
 שטח:  876 הקטאר
 אורך:  4 קילומטר
 רוחב:  3.5 קילומטר
 נתונים מדיניים
 מדינה:  הממלכה המאוחדת הממלכה המאוחדת
 אוכלוסייה:  80
 אזור זמן:  UTC+0
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני פלוטה(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני פלוטה
 
תצלום לוויין של האי ממנו ניתן לראות את צורת ה"C" שלו.
פלוטה (באנגלית: Flotta) הוא אי באיי אורקני שבצפון סקוטלנד בממלכה המאוחדת. האי הוא אחד האיים המקיפים את אגן סקפה פלו וידוע במסוף הנפט הגדול המצוי בו.
האי מקושר בשירות מעבורת המופעל על ידי מעבורות אורקני להוטון שבמיינלנד ולליינס ולונגהופ שבהוי.
היסטוריה

עד ראשית המאה ה-20 היה האי פלוטה אי כפרי בו התגוררה קהילה קטנה אשר התפרנסה מדיג ומרעה. בשל הנמל הטבעי המוגן שלו (צורת ה-C של האי, ומיקומו במרכז האיים), ומיקומו האסטרטגי הפך האי במלחמת העולם הראשונה לנמל של הצי המלכותי. טביעת אוניית הוד מלכותו ואנגארד בשנת 1917 בפתח הנמל נחשבת לאחד האסונות הימיים הגרועים ביותר שאירעו בתוך המים הטריטוריאליים של הממלכה המאוחדת.
במהלך מלחמת העולם השנייה שב הנמל לתפקד כנמל הצי.
בשנת 1974 החלה חברת אוקסידנטל פטרולאום להקים באי מסוף נפט, שהפך למסוף הנפט השני בגודלו בים הצפוני (לאחר סאלום וו שבאיי שטלנד).
פטריארך אנטיוכיה

פטריארך אנטיוכיה הוא תוארו של הבישוף המכהן באנטיוכיה, אחת מחמשת הכסים המקוריים של הנצרות. עקב הפיצולים בתוך הדת, מאז המאה החמישית ישנם כמה טוענים לתואר. כיום, בישופים מטעם חמש כנסיות שונות רואים עצמם כפטריארכים מאנטיוכיה.
לקריאה נוספת

אנציקלופדיה קתולית
פלאמפינאט

| --- | --- |

שקית פלאמפינאט
 
 מאכלים
 סוג:  מזון 
 מוצא:  צרפת צרפת
 יצרן:  Nutriset 
 ממציא:  אנדרה בריינד
 תאריך יצירה:  1999 
 מרכיבים עיקריים:  בוטנים
 
פלאמפינאט (בצרפתית ובאנגלית: Plumpy'nut נודע יותר בשם Plumpy) הוא מזון מבוסס-בוטנים המשמש לטיפול בתת-תזונה, ונהגה בידי אנדרה בריינד, מדען צרפתי, בשנת 1999.
זהו סוג של ממרח בוטנים העשיר בחלבונים ובקלוריות ומופץ בעטיפות נייר הניתנות להעברה לילדים בבתיהם במקום בתחנות הזנה מיוחדות כמקובל בעבר. ניתן אף לאוכלו בלא כל הכנה ובלא כל אמצעים נוספים. טעמו כשל חמאת-בוטנים מתוקה במיוחד. פלאמפינאט הוגדר על ידי ארגון הבריאות העולמי בתור מזון-תרפויטי-מוכן-לשימוש (RUTF).
תיאור

בעיית תת-התזונה זכתה בימים עברו בדרך-כלל למענה בדמות נוסחאות לאבקות חלב שכונו F-75 ו-F-100. את החלב צריך היה להכין בתנאים היגייניים ובעזרת מים נקיים, ולאחר ההכנה נדרש היה לשמרו בהקפאה על מנת למנוע התקלקלותו. כורח זה הביא לכך שניתן היה לעשות בחלב שימוש לצורכי הזנה אך ורק בתחנות הזנה מיוחדות בעלות סגל רפואי והמצוידות במקררים. עלותו של הפלאמפינאט דומה לזו של אבקות החלב אך הוא קל בהרבה לשינוע סיטונאי ולשימוש, ותופס מקום אחסון קטן יותר.
החידוש הגדול שבפלאמפינאט הוא שהמזון אינו מצריך כל הכנה או תנאי החזקה מיוחדים ועל כן מצמצם במידה ניכרת את ההשקעה הנדרשת בהקמת תחנות-הזנה. קשה מאוד לאכול מן המוצר יותר מדי, אך בד בבד הוא נשמר ראוי למאכל אף לאחר פתיחת האריזה. חיי המדף של הפלאמפינאט עומדים על שנתיים, טרם הפתיחה. מבוגר חסר כל הכשרה דוגמת הורה יכול להאכיל בעזרתו את ילדו הסובל מתת-תזונה.
תכנון המוצר קיבל השראה מממרח נוטלה המפורסם. המצרך מיוצר על ידי נוטריסט, חברה צרפתית המתמחה בייצור תוספי-מזון בעבור ארגוני-רווחה, במפעלה השוכן ליד רואן אשר בצפון צרפת.
מרכיבי הפלאמפינאט הם: חמאת-בוטנים, שמן צמחי, אבקת חלב, אבקת סוכר, ויטמינים ומינרלים, המשולבים כולם בשקית אלומיניום (כל שקית כזו מספקת 500 קילו קלוריות - 2.1 MJ).